Botha-moordsaak dalk gou na hooggeregshof verwys | Netwerk24
Botha-moordsaak dalk gou na hooggeregshof verwys
Deur Jp Myburg 09 Desember 2019 06:00
Die 21-jarige verdagte in die Rozel Botha-moordsaak het Vrydag 29 November in die Worcester-landdroshof verskyn.
Die saak is uitgestel en sal moontlik na die Wes-Kaapse hooggeregshof verwys word.
Botha is Saterdag 17 Augustus helder oordag wreed in haar woonstel in die Chanhym Hof-kompleks in Russellstraat vermoor. Volgens die voormalige polisiewoordvoerder van Worcester, AO Julian Plaatjies, word vermoed dat die verdagte die slagoffer van die dorp af agtervolg het. "Die deur van die oorledene (se woonstel) is oopgetrap om toegang te verkry en bewyse in die huis dui op 'n worsteling," het Plaatjies in 'n verklaring gesê.
Plaatjies het ook gesê 'n voorlopige ondersoek op die toneel het onthul dat Botha veelvuldige steekwonde opgedoen het. Sy is op die toneel dood verklaar.
Die saak is tot 10 Desember uitgestel en sal waarskynlik na die Wes-Kaapse hooggeregshof oorgeplaas word.